CELEX: 32020R2132
Language: hr
Date: 2020-12-17 00:00:00
Title: Uredba Vijeća (EU) 2020/2132 od 17. prosinca 2020. o izmjeni Uredbe (EU) 2020/123 u pogledu ribolovnih mogućnosti za norvešku ugoticu u 2020.

18.12.2020   
               
               
                  HR
               
               
                  Službeni list Europske unije
               
               
                  L 430/5
               
            
         UREDBA VIJEĆA (EU) 2020/2132
         od 17. prosinca 2020.
         o izmjeni Uredbe (EU) 2020/123 u pogledu ribolovnih mogućnosti za norvešku ugoticu u 2020.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. stavak 3.,
         uzimajući u obzir prijedlog Europske komisije,
         budući da:
         
                     (1)
                  
                  
                     Uredbom Vijeća (EU) 2020/123 (1) utvrđuju su ribolovne mogućnosti za 2020. za određene riblje stokove i skupine ribljih stokova koje se primjenjuju u vodama Unije te, za ribarska plovila Unije, u određenim vodama izvan Unije. Njome su utvrđene ribolovne mogućnosti do 31. listopada 2020. za norvešku ugoticu i povezane usputne ulove u vodama Međunarodnog vijeća za istraživanje mora (ICES) u zoni 3a i u vodama Unije u zoni ICES-a 2a i na potpodručju ICES-a 4.
                  
               
                     (2)
                  
                  
                     Uredbom Vijeća (EU) 2020/1579 (2) izmijenjena je Uredba (EU) 2020/123 kako bi se utvrdile preliminarne ribolovne mogućnosti za razdoblje od 1. studenoga 2020. do 31. prosinca 2020. za norvešku ugoticu i povezane usputne ulove u vodama u zoni ICES-a 3a i u vodama Unije u zoni ICES-a 2a i na potpodručju ICES-a 4 („preliminarne ribolovne mogućnosti”).
                  
               
                     (3)
                  
                  
                     S obzirom na to da preliminarne ribolovne mogućnosti obuhvaćaju samo dva mjeseca ribolovne godine koja traje od 1. studenoga do 31. listopada, one su utvrđene na razini znatno nižoj od razine iz savjeta ICES-a o godišnjem ulovu.
                  
               
                     (4)
                  
                  
                     Ribolovna sezona za norvešku ugoticu obično traje od rujna do siječnja s vrhuncem od listopada do prosinca. Prema najnovijim podacima o ulovu dostavljenima Komisiji, u listopadu 2020. ulovljeno je više od 21 000 tona norveške ugotice. Ekstrapolacija tih brojki prema dosadašnjim obrascima ulova u ribolovu norveške ugotice upućuje na to da će preliminarne ribolovne mogućnosti vrlo vjerojatno uskoro biti iscrpljene i stoga neće biti dostatne da bi pokrile ribolovnu aktivnost do kraja godine. Kako bi se izbjegao prekid ribolovnih aktivnosti za taj stok prije kraja 2020., primjereno je stoga prilagoditi preliminarne ribolovne mogućnosti prema najnovijim procjenama, poštujući pritom u potpunosti savjet ICES-a.
                  
               
                     (5)
                  
                  
                     Uredbu (EU) 2020/123 trebalo bi stoga na odgovarajući način izmijeniti.
                  
               
                     (6)
                  
                  
                     Prilagođene preliminarne ribolovne mogućnosti trebale bi se primjenjivati od 1. studenoga. Takva retroaktivna primjena ne utječe na načela pravne sigurnosti i zaštite legitimnih očekivanja jer su dotične ribolovne mogućnosti povećane.
                  
               
                     (7)
                  
                  
                     S obzirom na to da preliminarne ribolovne mogućnosti obuhvaćaju razdoblje od 1. studenoga do 31. prosinca 2020., ova Uredba trebala bi stupiti na snagu odmah nakon objave.
                  
               
                     (8)
                  
                  
                     S Ujedinjenom Kraljevinom provedeno je savjetovanje u skladu s člankom 130. stavkom 1. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (3),
                  
               DONIJELO JE OVU UREDBU:
         
            Članak 1.
            Izmjena Uredbe (EU) 2020/123
            Uredba (EU) 2020/123 mijenja se u skladu s Prilogom ovoj Uredbi.
         
         
            Članak 2.
            Stupanje na snagu i razdoblje primjene
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. studenoga 2020. do 31. prosinca 2020.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. prosinca 2020.
            
               
                  Za Vijeće
               
               
                  Predsjednica
               
               S. SCHULZE
            
         
         
            (1)  Uredba Vijeća (EU) 2020/123 od 27. siječnja 2020. o utvrđivanju ribolovnih mogućnosti za 2020. za određene riblje stokove i skupine ribljih stokova koje se primjenjuju u vodama Unije te, za ribarska plovila Unije, u određenim vodama izvan Unije (SL L 25, 30.1.2020., str. 1.).
         
            (2)  Uredba Vijeća (EU) 2020/1579 od 29. listopada 2020. o utvrđivanju ribolovnih mogućnosti za određene riblje stokove i skupine ribljih stokova koje se primjenjuju u Baltičkome moru za 2021. te o izmjeni Uredbe (EU) 2020/123 u pogledu određenih ribolovnih mogućnosti u drugim vodama (SL L 362, 30.10.2020., str. 3.).
         
            (3)  SL L 29, 31.1.2020., str. 7.
         
      
      
         
            PRILOG
            U Prilogu I.A Uredbi (EU) 2020/123, tablica s ribolovnim mogućnostima za norvešku ugoticu i povezane usputne ulove u zoni ICES-a 3a i vodama Unije u zoni ICES-a 2a i na potpodručju ICES-a 4 zamjenjuje se sljedećim:
            
               
                           „Vrsta:
                        
                        
                           norveška ugotica i povezani usputni ulovi
                        
                        
                           Zona:
                        
                        
                           3a; vode Unije u zonama 2a i 4
                        
                     
                            
                        
                        
                           
                              Trisopterus esmarkii
                           
                        
                        
                           (NOP/2A3A4.)
                        
                     
                           Razdoblje
                        
                        
                           1. studenoga 2019. – 31. listopada 2020.
                        
                        
                            
                        
                        
                           1. studenoga 2020. – 31. prosinca 2020.
                        
                        
                            
                        
                        
                            
                        
                        
                           Analitički TAC
                        
                     
                           Danska
                        
                        
                           72 433 
                        
                        
                           
                               ((*))
                               ((***))
                           
                        
                        
                           49 953 
                        
                        
                           
                               ((*))
                               ((******))
                           
                        
                        
                            
                        
                        
                           Ne primjenjuje se članak 3. Uredbe (EZ) br. 847/96.
                        
                     
                           Njemačka
                        
                        
                           14
                        
                        
                           
                               ((*))
                               ((**))
                               ((***))
                           
                        
                        
                           10
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                           Ne primjenjuje se članak 4. Uredbe (EZ) br. 847/96.
                        
                     
                           Nizozemska
                        
                        
                           53
                        
                        
                           
                               ((*))
                               ((**))
                               ((***))
                           
                        
                        
                           37
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                            
                        
                     
                           Unija
                        
                        
                           72 500 
                        
                        
                           
                               ((*))
                               ((***))
                           
                        
                        
                           50 000 
                        
                        
                           
                               ((*))
                               ((******))
                           
                        
                        
                            
                        
                        
                            
                        
                     
                           Norveška
                        
                        
                           14 500 
                        
                        
                           
                               ((****))
                           
                        
                        
                           pm
                        
                        
                            
                        
                        
                            
                        
                        
                            
                        
                     
                           Farski otoci
                        
                        
                           5 000 
                        
                        
                           
                               ((*****))
                           
                        
                        
                           pm
                        
                        
                            
                        
                        
                            
                        
                        
                            
                        
                     
                           TAC
                        
                        
                           nije relevantno
                        
                        
                            
                        
                        
                           nije relevantno
                        
                        
                            
                        
                        
                            
                        
                        
                            
                        
                     
            
               ((*))  Do 5 % kvote smije se sastojati od usputnih ulova koljaka i pišmolja (OT2/*2A3A4). Usputni ulovi koljaka i pišmolja oduzeti od kvote na temelju ove odredbe i usputni ulovi vrsta oduzeti od kvote na temelju članka 15. stavka 8. Uredbe (EU) br. 1380/2013 zajedno ne smiju premašiti 9 % kvote.
            
               ((**))  Kvota se smije loviti samo u vodama Unije u zonama ICES-a 2a, 3a i 4.
            
               ((***))  Kvota Unije smije se loviti samo od 1. studenoga 2019. do 31. listopada 2020.
            
               ((****))  Mora se rabiti odvajajuća rešetka.
            
               ((*****))  Mora se rabiti odvajajuća rešetka. Uključuje najviše 15 % neizbježnih usputnih ulova (NOP/*2A3A4), koje treba oduzeti od te kvote.
            
               ((******))  Kvota Unije smije se loviti od 1. studenoga 2020. do 31. prosinca 2020.”